ნიუელს ოლდ ბოისი (საფეხბურთო კლუბი)

ნიუელს ოლდ ბოისი (ესპ. Club Atlético Newell's Old Boys) — არგენტინული საფეხბურთო კლუბი ქალაქ როსარიოდან. ჩამოყალიბდა 1903 წლის 3 ნოემბერს. ასპარეზობს არგენტინის პრიმერა დივიზიონში.. კლუბის სახელწოდება დაკავშირებულია არგენტინული ფეხბურთის პიონერთან აიზეკ ნიუელთან (ინგლ. Isaac Newell) და ითარგმნება როგორც — „ნიუელის ძველი ბიჭები“. კლუბის დამფუძნებლად მიიჩნევენ აიზეკ ნიუელის ვაჟს — კლაუდიო ნიუელს. „ნიუელს ოლდ ბოისი“ ექვსჯერ ფლობდა არგენტინის ჩემპიონის ტიტულს. პირველად ქვეყნის ჩემპიონობა 1974 წელს მოიპოვა, როდესაც მეტროპოლიტანოს ტურნირში გაიმარჯვა, ხოლო ყველაზე დიდ შედეგებს 80-იანი და 90-იანი წლების მიჯნაზე მიაღწია, როდესაც სამჯერ დაეუფლა არგენტინის ჩემპიონობას და ორჯერ ლიბერტადორესის თასის ფინალში მოახერხა გასვლა. სტადიონი ესტადიო მარსელო ბიელსა კლუბის საშინაო არენაა „ესტადიო მარსელო ბიელსა“ (ესპ. Estadio Marcelo A. Bielsa), რომელიც 42 ათას მაყურებელს იტევს. სტადიონს, რომელსაც მანამდე უბრალოდ „ელ კოლოსო დელ პარკე“-ს ეძახდნენ (ესპ. El Coloso del Parque), კლუბის ყოფილი ფეხბურთელისა და მწვრთნელის — მარსელო ბიელსას სახელი ოფიციალურად 2009 წლის 22 დეკემბერს ეწოდა. მიღწევები არგენტინის ჩემპიონატი არგენტინის პრიმერა დივიზიონი ჩემპიონი (6): 1974, 1987–88, 1990–91, 1992, 2004, 2013 საერთაშორისო ტურნირები ლიბერტადორესის თასი ფინალისტი (2): 1988, 1992 სანტიაგო პინასკოს თასი თასის მფლობელი (2): 1905, 1906 ნიკასიო ვილას თასი თასის მფლობელი (9): 1907, 1909, 1910, 1911, 1913, 1918, 1921, 1922, 1929 ლუსიანო მოლინას თასი თასის მფლობელი (4): 1931, 1933, 1934, 1935 კოპა ესტიმულო თასის მფლობელი (1): 1925 ცნობილი ფეხბურთელები რესურსები ინტერნეტში სტატიები კლუბის შესახებ sports.ru შემადგენლობა, ტრანსფერები, სიახლეები, განრიგი, შედეგები და სტატისტიკური მონაცემები soccer.ru კლუბის ოფიციალური საიტი newellsoldboys.com.ar Ranking Conmebol de Copa Libertadores 2017 conmebol.com Las competiciones oficiales de la CONMEBOL ფიფა-ს ოფიციალურ საიტზე FIFA.com სქოლიო